text: Камък на зодията: перфектният Коледен подарък | Илорис Емат
  Камък на зодията: перфектният Коледен подарък!
  Коледа е време за подаръци и любов. Но не винаги знаем какво да подарим. Ще ви предложим идея, която е подходяща както за подарък на член на семейството, така й за изненада на някой приятел. Ако се чудите какво да поднесете на някого за празниците, то със сигурност няма да сбъркате, като му подарите камък за зодията. Той може да остане само като украшение, а може по-късно да се превърне в бижу. Можете и да изберете вариант, в който камъкът вече е част от красива гривна, колие или ключодържател. Ето и наръчник на камъните поред зодията:
  Всеки знае, че Овенът е специална зодия и изисква много внимание. Може би точно затова един от техните камъни е диамантът. Ако нещо толкова скъпо не е по джоба ви, може да вземете нещо в цвят рубин. Той е прекрасен за динамиката на зодията, която е много страстна и упорита.
  Телците обичат да си угаждат, затова им подхождат деликатни камъни, като розовият кварц. Няма да сбъркате с всички бели прозрачни и полупрозрачни камъни.
  Близнаците са експресивни хора с ярък характер, затова и на тях са отредени пъстрите камъни. Сред тези на зодията са топаз, опал, планински кристал.
  Една от най-особените зодии – изключително грижовни, но сложни натури с променливо настроение. Тяхната зодия е свързана с луната, затова лунният камък е най-добрият избор за подарък на Рака.
  Една от най-свободолюбивите и упорити зодии – те заслужават своите камъни: гранат, рубин, яспис, топаз. Всички те се открояват ярко и ще подчертаят динамичната натура на Лъва.
  Това са хората с най-голямо внимание към детайла, които обичат перфекционизма. За тях изберете камък с колкото се може по-симетрична форма. За Девата се смятат подходящи лазурит, турмалин и смарагд.
  Макар и да са по-нерешителни по натура, Везните имат сърце от злато. Затова и камъкът на зодията им е цитрин, който има цвят на злато.
  Няма по-големи пътешественици и авантюристи от Скорпионите. Затова и камъкът на тяхната зодия е... авантюрин! Макар типичният му цвят да е зелен, се среща в редица други нюанси, което ви дава избор.
  Стрелците са смели по природа. Техният камък е гранат, но можете да изберете и нещо в цвят сапфир.
  Ексцентричният камък шпинел е най-добрият за зодия Козирог. Той отива на тяхната натура, склонна да постига успех с всички средства.
  Камъните, които подхождат на Водолея, са аквамарин, сапфир и аметист. Синият цвят на първите два изразява стремежът им към спокойствие, а лилавият на аметиста често е любимият им цвят.
  Най-подходящ за зодия Риби е камъкът хризолит, защото за него се знае, че може да предаде увереност на притежателя си. А Рибата обикновено се нуждае от това.